ร้านข้าวต้มริมทางสามกองอยู่ไม่ไกลจากร้านน้ำเต้าหู้สามกองเลยค่ะ ทานข้าวต้มก่อนแล้วก็มาต่อด้วยน้ำเต้าหู้ สบายท้องเลย ร้านนี้เป็นร้านเก่าแก่ มีอาหารจีนแบบทานกับข้าวต้มและอาหารทะเล แต่ไม่มีเมนูพวกหอยนะคะ อยากทานหอยต้องไปร้านอื่น อาหารที่เราสั่งมา มีดังนี้ค่ะ
1.แกงปูใบชะพลู อยากทานเมนูท้องถิ่นอีกเลยสั่งอันนี้มาค่ะ ให้เนื้อปูเยอะเลย เครื่องแกงเข้มข้น ทั้งเผ็ดทั้งร้อน สุดยอดมากค่ะ ราคา 180 บาทเอง  ถือว่าไม่แพงเลยถ้าเทียบกับร้านอื่นๆและปริมาณก็ให้เยอะพอสมควรค่ะ แนะนำเลย
2.หมูคั่วเกลือ ราคา 120 บาท จานนี้เราว่าให้น้อยไปหน่อย เป็นหมูสามชั้นทอดมากรอบๆรสชาติเค็มๆทานกับข้าวต้มอร่อยดีค่ะ มีน้ำจิ้มซีฟู๊ดมาให้ด้วย แต่เราว่าไม่ค่อยเข้ากันเท่าไรค่ะ
3.เนื้อปลาผัดพริกไทยดำ ราคา 120 บาท จานนี้ก็อร่อยค่ะ ผัดมาได้เผ็ด ได้รสพริกไทยดำ น้ำขลุกขลิกเอามาทานกับข้าวสวยอร่อยฟินเลย
มื้อนี้หมดไป 400 กว่าบาท คุ้มค่าคุ้มราคาเลยค่ะ